proxectonos/corpus_dominio_legal_administrativo_tmp huggingface dataset:
10/11/2014 | Administración LocalMunicipal
Aranga
Secretaría - Intervención
Creación da sede electrónica e delegación da xestión e administración

ANUNCIO O Pleno municipal, na sesión ordinaria do 30 de outubro de 2014, adoptou, por unanimidade dos membros presentes, o seguinte acordo: 1. A creación da sede electrónica do concello de Aranga, de titularidade municipal, cuxo enderezo electrónico de referencia será: sede. aranga. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, para a utilización compartida da súa sede electrónica.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia.4. Publicar o presente acordo no Boletín Oficial da Provincia. Aranga, 3 de novembro de 2014. O alcalde Asdo.: Alberto Platas Álvarez
10/11/2014 | Administración LocalMunicipal
Oroso
Asunto: aprobación provisional modificación ordenanzas fiscais

O Pleno da Corporación, en sesión celebrada o 6 de novembro, adoptou acordo provisional de modificación das seguintes ordenanzas fiscais: – Ordenanza reguladora da taxa polo subministro de auga potable. – Ordenanza reguladora da taxa de saneamento. Cumprindo o disposto no artigo 17 do TR 2/2004 da lei reguladora das facendas locais, os expedientes quedan expostos ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalos e presentar ante o Pleno as reclamacións que consideren oportunas. Transcorrido o prazo sen a presentación de reclamacións entenderase definitivamente aprobadas. En Oroso, a 6 de novembro de 2014 O Alcalde-presidente, Manuel Mirás Franqueira
10/11/2014 | Administración LocalMunicipal
Outes
Orzamento

ANUNCIO Expediente de modificación de crédito n.º 19/2014 - transferencia de crédito n.º 5/2014 O Pleno do Concello de Outes, na sesión ordinaria do día 30 de outubro do 2014, aprobou inicialmente o expediente de modificación de crédito n.º 19/2014 - transferencia de crédito n.º 5/2014 por un importe total de 46.000,00 €. O antedito expediente permanecerá exposto ao público na Secretaría Xeral do Concello, previo anuncio no Boletín Oficial da Provincia e no taboleiro de edictos municipal, durante o prazo de quince días hábiles, contados a partir do día seguinte ao da publicación no citado diario oficial, para que os interesados poidan examinalo e presentar, no seu caso, as reclamacións que consideren oportunas consonte o artigo 179, en relación co artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLFL). Se ao remate do período de exposición pública non se presentaran reclamacións, o expediente considerarase definitivamente aprobado. Outes, 3 de novembro do 2014. O alcalde Carlos E. López Crespo
10/11/2014 | Administración LocalMunicipal
Ribeira
Emprazamento no recurso contencioso-administrativo (procedemento ordinario) 425/2014

O Xulgado do Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 425/2014, correspondente ao recurso contencioso-administrativo interposto por AGRO DO FORNO, S. L., contra licenza de 29/01/2014 para talado e movemento de terras e licenza de 24/04/2014 para a implantación dunha unidade de subministro de carburante, outorgadas a PUNTOS BAJO COSTE S. L. En consecuencia, esta Alcaldía acordou na data 28/10/2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 03 de novembro de 2014, O alcalde Manuel Ruiz Rivas
10/11/2014 | Administración LocalMunicipal
A Pobra do Caramiñal
Aprobación definitiva de suplemento de crédito 1/14

EDICTO Rematado o día 31 de outubro de 2014 o período de información pública do expediente de suplemento de crédito 1/14 aprobado inicialmente polo Pleno da Corporación en sesión celebrada o 2 de outubro de 2014 e publicado no Boletín Oficial da Provincia da Coruña de data 14 de outubro de 2014, sen que teñan presentadas alegacións, ó abeiro do artigo 177.2 e 169.1 do texto refundido da Lei das facendas locais, aprobado por Real decreto lexislativo 2/2004, do 5 de marzo, enténdese definitivamente aprobado, procedendose á publicación do resumo do orzamento incoporando as modificacións aprobadas: ESTADO DE GASTOS ESTADO DE INGRESOS Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, do 13 de xullo, da xurisdicción contencioso-administrativa, sen perxuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 3 de novembro de 2014. O alcalde Asdo.: Isaac V. Maceiras Rivas
10/11/2014 | Administración LocalMunicipal
Ribeira
Baixas de oficio no padrón municipal de habitantes

EDICTO DE NOTIFICACIÓN DECRETO: baixas de oficio exp 45/2014 Ref./ secretaría xeral/estatística/aux. administrativo/a. g. f. Resultados infrutuosos os intentos de notificación a Iván López Rodríguez, cuxo último domicilio figura na rúa Padre Feijoó, n.º 12 desta cidade, de escrito desta Alcaldía, de data 27 de outubro de 2014, comunicándolle a necesidade de actualización dos datos na súa inscrición neste padrón de habitantes, e segundo información facilitada por esta Policía Local, en data 23/10/2014, non reside neste domicilio, coa advertencia expresa de que se así non o fixese se procedería ao inicio de expediente para declarar a baixa de oficio. De conformidade co previsto nos artigos 72, 59 e 54 do R. D. 1690/86 polo que se aproba o Regulamento de poboación e demarcación territorial das entidades locais, así como en virtude do disposto na resolución do 1 de abril de 1997 da Presidencia do Instituto Nacional de Estadística e a Dirección Xeral de Cooperación Territorial, pola que se ditan instrucións técnicas aos Concellos sobre a xestión e revisión do padrón municipal, e en cumprimento do artigo 58 da Lei 30/1992, do 26 de novembro, reguladora do réxime xurídico das administracións públicas e do procedemento administrativo común, polo presente procede e tramítase expediente administrativo para proceder no seu caso á baixa neste padrón municipal de habitantes, por existir presunción de que non reside durante a maior parte do ano no domicilio situado na rúa Padre Feijoó, n.º 12 desta cidade, comunicándolle que contra desta presunción poderá en prazo de quince días hábiles contados a partir do seguinte á publicación do presente no Boletín Oficial da Provincia, manifestar se está de acordo ou non coa baixa, podendo, neste último caso, alegar e presentar os documentos e xustificacións que estime pertinentes ao obxecto de acreditar que é neste municipio no que reside o maior número de días ao ano. Riveira, 29 de outubro de 2014. O alcalde Manuel Ruíz Rivas
10/11/2014 | Administración LocalMunicipal
Aranga
Secretaría - Intervención
Edicto de elección de xuíz de paz substituto de Aranga

E D I C T O O Concello de Aranga anuncia a convocatoria pública para cubrir a praza do xuíz de paz substituto deste Xulgado de Paz. Os aspirantes poderán presentar as súas solicitudes no prazo de quince días hábiles, que se contarán desde a publicación deste edicto no Boletín Oficial da Provincia, acompañadas da seguinte documentación: – Certificado de nacemento ou fotocopia autentificada do DNI. – Certificación expedida polo Rexistro Central de Penados e Rebeldes e a declaración complementaria a que se refire o artigo 2.1 da Lei 68/1980, relativa a non estar inculpado nin procesado. – Xustificación de méritos que se aleguen. O expediente completo poderá ser examinado polos aspirantes que o desexen, na Secretaría deste Concello. Aranga, 3 de novembro de 2014. O ALCALDE Asdo.: Alberto Platas Álvarez
10/11/2014 | Administración LocalMunicipal
Ponteceso
Secretaría
Exposición pública do padrón das taxas polos servizos de subministración de auga e conservación de contadores, saneamento e depuración de augas residuais

ANUNCIO Exposición pública do padrón das taxas polos servizos de subministración de auga e conservación de contadores, saneamento e depuración de augas residuais A empresa concesionaria do servizo de subministración domiciliaria de auga potable e saneamento e depuración de augas residuais elaborou o padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 3.º trimestre de 2014. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, S. L. (rúa Aduana, núm.11), en horario de 9.00 a 13.30 horas, de luns a venres, para os efectos de que as persoas interesadas o examinen e presenten as reclamacións que estimen oportunas. Ponteceso, 27 de outubro de 2014. O alcalde José Luis Fondo Aguiar
10/11/2014 | Administración LocalMunicipal
Outes
Anuncio de exposición ao público de desafectación de parcela de 45,96 m2 no paseo marítimo do Freixo

ANUNCIO DE EXPOSICIÓN AO PÚBLICO DE DESAFECTACIÓN DE PARCELA DE 45,96 M 2 NO PASEO MARÍTIMO DO FREIXO O Pleno da Corporación, na sesión ordinaria do 30 de outubro de 2014, aprobou inicialmente a desafectación do dominio público dunha parcela de terreo de 45,96 m 2 na extrema oeste do paseo marítimo do Freixo, parroquia de Sabardes, coa finalidade de posibilitar con posterioridade o seu troco por outra parcela lindante da mesma superficie. O antedito acordo exponse ao público coa finalidade de que as persoas e as entidades interesadas poidan presentar no prazo de un mes as suxestións ou reclamacións que xulguen oportunas. De non habelas, a desafectación entenderase aprobada definitivamente. O expediente administrativo está a disposición do público nas oficinas municipais. Outes, 31 de outubro de 2014. O alcalde Carlos E. López Crespo
10/11/2014 | Administración LocalMunicipal
Vilarmaior
Aprobación do padrón fiscal da taxa de subministro de auga

ANUNCIO Aprobación de padrón fiscal Mediante Decreto da Alcaldía de data do 03 de novembro de 2014 aprobouse o padrón da taxa municipal de subministro de auga correspondente ao terceiro trimestre de 2014, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 03 de novembro de 2014. O ALCALDE Carlos Vázquez Quintián
10/11/2014 | Administración LocalMunicipal
Val do Dubra
Emprazamento de interesados no procedemento ordinario 215/2014

PROCEDEMENTO ORDINARIO 215/2014. EMPRAZAMENTO DE INTERESADOS Con rexistro de entrada neste Concello do 17/10/2014, número de entrada 2682, recibiuse oficio do Xulgado do Contencioso-Administrativo núm.2 da Coruña, no que se anuncia a interposición dun recurso contencioso-administrativo contra a resolución da Xunta de Goberno Local do 01/07/2014 de desestimación de recurso de reposición. Os datos relativos ao recurso, recorrente e expediente administrativo ao que se refire son os seguintes: Procedemento: ordinario 215/2014 Recorrente: NORA SUSANA FARINAS LEBRATO Administración demandada: Concello de Val do Dubra Acto recorrido: desestimación recurso de reposición contra denegación licenza de legalización de obras. En cumprimento do artigo 49 da Lei 29/1998, do 13 de xullo, reguladora da xurisdición contencioso-administrativa, a publicación deste anuncio servirá de emprazamento a todas aquelas persoas que poidan aparecer como interesadas no procedemento enriba relacionado, emprazándoas para que poidan persoarse como demandados no prazo de nove días. Val do Dubra, 3 de novembro de 2014. O alcalde Ramón C. Varela Mariño
10/11/2014 | Administración LocalMunicipal
Ribeira
Emprazamento dos interesados no recurso contencioso-administrativo (procedemento abreviado) 819/2014

Decreto da Alcaldía de data 28/10/2014 polo que se resolve emprazar as persoas interesadas no recurso contencioso-administrativo (procedemento abreviado) 819/2014, interposto por SAN AMEDIO S. L. contra desestimación de recurso por realización de actividades urbanísticas. O Xulgado Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 819/2014, correspondente ao recurso contencioso-administrativo interposto por SAN AMEDIO S. L., contra o acordo da Xunta de Goberno Local de data 27/03/2014, que desestima o recurso de reposición pola realización de actividades urbanísticas notificada o 04/04/2014. En consecuencia, esta Alcaldía acordou na data 28/10/2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 02/12/2014 ás 11:30 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 28 de outubro de 2014, O alcalde Manuel Ruiz Rivas
10/11/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.45933. Horta urbana. Cocello das Pontes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de As Pontes solicita de Augas de Galicia, por atoparse nas marxes do río Eume, a autorización de obras no polígono 45, parcela 18, no lugar de rúa Alcalde José Vilaboy Pajón, parroquia de As Pontes de García Rodríguez (Santa María), concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45933. As obras solicitadas consisten na construción dun caseto para apeiros de labranza, peche perimetral da parcela e acceso con prazas de aparcamento para instalación dunha horta urbana. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 13 de outubro de 2014. O xefe do Servizo Territorial Néstor Rodríguez Arias
10/11/2014 | Administración LocalMunicipal
Santiago de Compostela
Servizos Económicos - Intervención
Anuncio de exposición ao público de aprobación inicial do expediente de crédito extraordinario/suplemento de crédito 2014-CREXT-03

EDICTO O Pleno da Corporación municipal, en sesión extraordinaria e urxente celebrada o día 6 de novembro de 2014, aprobou inicialmente o expediente de modificación orzamentaria por crédito extraordinario/suplemento de crédito 2014-CREXT-03 dentro do vixente Orzamento municipal de 2014. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes. No caso de non presentarse reclamación algunha, entenderase definitivamente aprobado o acordo inicial. Santiago de Compostela, 6 de novembro de 2014 O CONCELLEIRO DELEGADO DE FACENDA Asdo.: Ramón Quiroga Limia
10/11/2014 | Administración LocalMunicipal
Ribeira
Emprazamento no recurso contencioso-administrativo (procedemento ordinario) 1221/2014

O Xulgado do Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 1221/2014, correspondente ao recurso contencioso-administrativo interposto por ASOCIACIÓN PROVINCIAL DE ESTACIÓNS DE SERVIZO DA CORUÑA, contra o acordo da Xunta de Goberno Local de 24 de abril de 2014 polo que se concedeu á entidade PUNTOS BAJO COSTE S. L., licenza de obra número 84/2014 para implantación de unidade de subministro de carburante. En consecuencia, esta Alcaldía acordou na data 28/10/2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 28 de outubro de 2014, O alcalde Manuel Ruiz Rivas
10/11/2014 | Administración LocalMunicipal
A Pobra do Caramiñal
Aprobación dos padróns de taxas por servizo de recolleita de lixo (2.º semestre), I. A. E., altas I. A. E. do 2013 e taxas municipais que rexerán para o exercicio de 2014

E D I C T O Aprobándose por resolución da Alcaldía, con data 28 de outubro de 2014, os padróns de taxas por servizo de recolleita de lixo (2.º semestre), I. A. E., altas I. A. E. do 2013 e taxas municipais que rexerán para o exercicio de 2014, e que se porán ó cobramento desde o 1 de novembro ata o 31 de decembro, quedan expostos ó público polo período de quince días hábiles para o seu exame e reclamacións. Pobra do Caramiñal, 28 de outubro de 2014. O ALCALDE Asdo.: Isaac Maceiras Rivas
10/11/2014 | Administración LocalMunicipal
Dodro
Convocatoria de elección de xuíz/a de paz titular

ANUNCIO Convocatoria de elección de xuíz/a de paz titular Convocatoria para a presentación de solicitudes co obxecto de proceder á elección de xuíz/a de paz titular deste Concello. En cumprimento do establecido no artigo 101 da Lei 6/1985, do 1 de xullo, do poder xudicial, e, coa finalidade de proceder á elección de xuíz/a de paz titular deste Concello, acordouse iniciar o expediente para a dita elección segundo as bases seguintes: Primeira.–Obxecto da convocatoria: elección de xuíz/a de paz titular deste municipio. Segunda.–Lugar e prazo de presentación de solicitudes: no Rexistro Xeral do Concello de Dodro, na Casa do Concello, en horario de 09.00 a 14.00 horas, durante os quince (15) días hábiles seguintes á publicación do anuncio desta convocatoria no Boletín Oficial da Provincia. Terceira.–Condicións legais dos solicitantes: as recollidas nos artigos 1.2 e 13 do Regulamento 3/1995, do 7 de xuño, dos xuíces de paz, e, no artigo 303 da Lei 6/1985, do 1 de xullo, orgánica de poder xudicial. Cuarta.–Documentación a achegar coa solicitude: a) Certificación de nacemento ou fotocopia autenticada do DNI. b) Certificado do Rexistro Central de Penados e Rebeldes, e declaración complementaria á que se fai referencia no artigo 2.1. a) da Lei 68/1980, do 1 de decembro, sobre expedición de certificacións e informes sobre conduta cidadá, en relación a se se atopa inculpado/a ou procesado/a. c) Xustificación dos méritos que alegue o/a solicitante. Transcorrido o prazo para a presentación de solicitudes, polo Pleno do Concello procederase á elección de xuíz/a de paz titular entre as persoas que, solicitándoo, reúnan as condicións legalmente establecidas. O acordo adoptarase co voto favorable da maioría absoluta dos integrantes da Corporación. De non presentarse solicitudes, o Pleno do Concello elixirá libremente. O que se fai público para xeral coñecemento. Dodro, 23 de outubro de 2014. O alcalde Valentín Alfonsín Somoza
10/11/2014 | Administración LocalMunicipal
Arteixo
Secretaría Xeral
Expedientes de baixas de oficio no padrón de habitantes (menores de idade)

NGDO. DE ESTATÍSTICA REF. MEAM/chga EXPTES. BAIXAS OFICIO/14 Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas menores de idade relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas. Personas mencioadas: Arteixo, 29 de outubro de 2014 O alcalde, Carlos Calvelo Martínez
25/11/2014 | Administración LocalMunicipal
Bergondo
Secretaría
Anuncio de licitación. Expediente S-A-03-2014

a) Organismo: Concello de Bergondo b) Dependencia que tramita o expediente: Contratación c) Número do expediente: S-A-03-2014 a) Descrición do obxecto: Subministro dun vehículo para a Policía Local do Concello de Bergondo b) Lugar de entrega: O indicado no punto 11 do cadro de características do contrato. c) Prazo de entrega: Corenta e cinco (45) dias dende a formalización do contrato. a) Tramitación: Ordinaria b) Procedemento: Aberto, con multiplicidade de criterios de adxudicación Valor estimado: 28.925,62 euros sen ive; máis o IVE (21%): 6.074,38 €; importe total: 35.000,00 ive incluído. Provisional: Non se esixe Definitiva: o 5% do precio de adxudicación (excluído o IVE) Entidade: Concello de Bergondo Enderezo: Estrada da Coruña nº 12 Localidade e Código Postal: 15165 Bergondo Teléfono: 981 791252 Fax: 981 794233 Perfil do contratante: www.bergondo.es a) Data límite de presentación: dentro do prazo de 15 días naturais, a contar dende o seguinte ao da derradeira publicación do presente anuncio de licitación no BOP ou no DOG, en horario de 9:00 a 14:30 horas. b) Hora límite: ata as 14:30 horas do derradeiro día do prazo de presentación. c) Documentación a presentar: a sinalada na Claúsula 12ª do Prego de Claúsulas Administrativas Particulares que haberán de rexer a contratación. d) Lugar de Presentación: Concello de Bergondo. Rexistro Xeral. Estrada da Coruña nº 12.15165 Bergondo 8.1. Criterios cuxa valoración require un xuízo de valor: ata 45 puntos A. Calidade, acabados, valor técnico e características estéticas e funcionais do vehículo a subministrar, ata 15 puntos. B. Asistencia técnica, garantía e mantemento, ata 20 puntos. C. Melloras ofertadas nas prestacións do vehículo e no equipamento do vehículo, ata 10 puntos.8.2. Oferta Económica: ata 55 puntos. a) Data: o tercer día hábil seguinte ao que remate o prazo de presentación de proposicións. No caso de cadrar en sábado, trasladarase ao día hábil seguinte. b) Hora: 13:00 horas 10. Outras informacións: A obter no lugar e polos medios indicados no punto 6 do presente anuncio. Serán de conta do adxudicatario os gastos sinalados nos Pregos de cláusulas administrativas particulares e de prescripcións técnicas. Bergondo, 14 de novembro de 2014 A alcaldesa Alejandra Pérez Máquez
25/11/2014 | Administración LocalMunicipal
Oza-Cesuras
Información pública da aprobación inicial de expediente de modificación de créditos

Expediente nº 2014/MC TR+CE de crédito extraordinario financiado con baixas en aplicacións de crédito e de transferencia de créditos entre aplicacións orzamentarias pertencentes a distinto grupo de funcións que non afectan a baixas e altas de créditos de personal (341.157,07 €). - Normativa: art.177 e 179 do R. D. L.2/2004. PRAZO DE CONSULTA: 15 días. EFECTOS NON RECLAMACIÓNS: aprobación definitiva. Oza - Cesuras, a 21 de novembro de 2014 O PRESIDENTE DA COMISIÓN XESTORA, Asdo.-José Pablo González Cacheiro.
25/11/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 14 de novembro de 2014 da Xefatura Territorial da Coruña pola que se concede a autorización administrativa previa e de construción da instalación eléctrica que se describe no Concello de Betanzos (Núm: expte: IN407A 2014/67)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: CONSELLERIA DE CULTURA, EDUCACION E O. U. - Enderezo Social: SAN CAETANO, S/N, 15781-SANTIAGO DE COMPOSTELA - Denominación: CS E CT DE 250KVA - Situación: NOVA EEI EN AVDA FRAGA IRIBARNE, BETANZOS - ACORUÑA -Descricións Técnicas: CS EN CASETA PREFABRICADA DE FORMIGÓN COMPARTIDA CO CT PROXECTADO, QUE INCLÚE 3 INTERRUTORES- SECIONADORES DE 24KV, 400A EN CABINAS METÁLICAS PREFABRICADAS. CT EN CASETA PREFABRICADA DE FORMIGÓN CON TRANSFORMADOR DE 250KVA, RELACIÓN 15-20/0,42KV, EN BAÑO DE ACEITE. APARELLAXE DE MANIOBRA, PROTECCIÓN E MEDIDA EN CABINAS METÁLICAS PREFABRICADAS. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 14 de novembro de 2014 O xefe territorial Isidoro Martínez Arca
25/11/2014 | Administración LocalMunicipal
Oleiros
Secretaría Xeral
Anuncio baixas de oficio da 76/14 á 90/14

Por delegación de funcións a 1ª Teniente do Alcalde delegada de Interior, Dona Torahi Estiarte Vialcanet, acordou notificar a solicitude de baixa de oficio das seguintes persoas: LILIAN CAROLINA ROURES MUR MARIA FRANCESCA GIANNOTTI LEONARTE CANDELARIA PILAR LLODIO ASENOV ZAN JUIDIAS VILLARIN ISIDORA CARMEN CORCHO BLAZHEVA PURIFICACIO BOIXASA FINGER CRISTIAN LUZ MARIANA GUANOTUÑA ARCEDIANO PEREZ TATIANA SOTO GOMEZ BORJA FIGUEROA HEVIA LUIS MIGUEL MARTINA LLAVE JUAN CARLOS SANCHEZ LOPEZ MARIA ANTONIA ALVAREZ CALLEJA SIMON FERNANDEZ GOMEZ HECTOR DIEZ CASADO JOSE MANUEL REY VARELA PEDRO REY VARELA CARMEN VAREA CASTRO LUIS ANGEL SALORIO VAZQUEZ MAYALEN LAPUERTA BARGHOU YESSICA ANDREA VILLALONGA CAÑAVERA PAULA DE JESUS SANCHEZ GLORIFICACION SARIÑANA OCTAVIO DE TOLEDO MAJID DA PALMA PAULI PEDRO CLAUDIO SANCHEZ CANTALEJO BOLEA LIDIA PILAR FAL GENER E non sendo posible efectuar a notificación persoalmente, por descoñecerse o actual enderezo das persoas indicadas publícase a seguinte LUCIA LOUREDA CAMPELO RAUL ALBERTO RIVAS LOPEZ CANDELARIA PILAR LLODIO ASENOV ZAN JUIDIAS VILLARIN ISIDORA CARMEN CORCHO BLAZHEVA PURIFICACIO BOIXASA FINGER CLODOMIRA LOPEZ PALOMINO MENDEZ VILLAMIL ARENILLAS PEREZ TATIANA SOTO GOMEZ BORJA FIGUEROA HEVIA LUIS MIGUEL MARTINA LLAVE JUAN CARLOS SANCHEZ LOPEZ MARIA ANTONIA ALVAREZ CALLEJA SIMON FERNANDEZ GOMEZ HECTOR DIEZ CASADO JOSE MANUEL REY VARELA PEDRO REY VARELA CARMEN VAREA CASTRO LUIS ANGEL SALORIO VAZQUEZ MAYALEN LAPUERTA BARGHOU JOSE MANUEL COUTINHO RAMALHO MARINALVA LYNDA ANNE BELANDIA BERBIL GLORIFICACION SARIÑANA OCTAVIO DE TOLEDO MAJID DA PALMA PAULI PEDRO CLAUDIO SANCHEZ CANTALEJO BOLEA CRIZLETH JHULIEMMY PEREIRA RODRIGUEZ Que tendo en conta que o artigo 54 do Regulamento de Poboación e Demarcación Territorial das Entidades Locais, na súa nova redacción, dada polo Real Decreto 2612/1996, de 20 de decembro, no que se establece que toda persoa que viva en España está obligada a inscribirse no padrón do concello no que reside habitualmente e que quen viva en varios concellos deberá inscribirse únicamente no que habite durante máis tempo ó ano. Polo tanto, segundo se establece no apartado II, punto C.2 da Resolución do 9 de abril do 1997 da Subsecretaría do Ministerio da Presidencia, concédese un prazo de QUINCE DÍAS a contar desde o seguinte á data de publicación deste anuncio para que, os interesados poidan manifestar por escrito, se están ou non dacordo co expediente que se tramita, podendo aportar os documentos e xustificacións que estime pertinentes, ó obxecto de acreditar a súa residencia. O que se notifica, para xeral coñecemento e ós efectos de continuar a tramitación dos expedientes de baixa, en Oleiros, o 7 de novembro do dous mil catorce. O alcalde Por delegación de funcións Decreto nº. 560/2012 Torahi Estiarte Vialcanet
25/11/2014 | Administración LocalMunicipal
Vilasantar
Aprobación do padrón fiscal da taxa da auga dos meses de setembro e outubro de 2014

Aprobación inicial do padrón fiscal da taxa da auga dos meses de setembro e outubro de 2014 Por decreto da Alcaldía do día 17 de novembro de 2014, aprobouse o padrón fiscal da taxa da auga correspondente aos meses de setembro e outubro de 2014. Polo que se expón ao público durante quince días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no artigo 14.2 do Real decreto lexislativo 2/2014, do 5 de marzo, polo que se aproba o texto refundido da Lei reguladora das facendas locais. Vilasantar, 17 de novembro de 2014. O alcalde Fernando Pérez Fernández
25/11/2014 | Administración LocalMunicipal
Neda
Exposición pública de orzamentos ano 2015

A N U N C I O Aprobado inicialmente polo Pleno do Concello, en data 20 de novembro de 2014, o orzamento municipal para o exercicio económico do ano 2015, o cadro de persoal e a relación de postos de traballo para dito exercicio, en cumprimento do disposto no artigo 169.1 do R. D. lexislativo 2/2004, do 5 de marzo, e disposicións concordantes, exponse ó público polo espacio de quince días hábiles –que empezarán a contarse desde o seguinte ao da publicación do presente edicto no Boletín Oficial da Provincia– a fin de que durante o mesmo poidan formularse as reclamacións que se consideren pertinentes, as cales dirixiranse ó Sr. alcalde-presidente desta Corporación. Vila de Neda, 21 de novembro de 2014. O ALCALDE Asdo.: José Ignacio Cabezón Lorenzo
25/11/2014 | Administración LocalMunicipal
Ribeira
Padrón fiscal

ANUNCIO DE COBRANZA Por decreto da Alcaldía de data 14.11.2014, no Concello de Riveira vense de aprobar o censo fiscal polas taxas de auga, recollida residuos sólidos, servicio de saneamento e canon da xunta, correspondente ao 3º trimestre de 2014. De acordo co establecido no art.102.3 da Lei 58/2003, do 17 de decembro, xeral tributaria, así como nos artigos 24 e seguintes do Real decreto 939/05, do 29 de xullo, polo que se aproba o Regulamento xeral de recadación, ponse en coñecemento dos interesados que nas oficinas municipais deste Concello, e durante o período dun mes, a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, reguladora da xurisdición contencioso-administrativa.3. A repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación O prazo de ingreso en período voluntario comeza o día 15 de novembro de 2014 e concluirá o 15 de xaneiro de 2015. Modalidades de Ingreso: 1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do mes de setembro do período voluntario.2. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberan aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace Entidades colaboradoras de www.riveira.es, ou nos caixeiros das devanditas entidades que dispoñan do servizo de pago de recibos con código de barras. Para os importes de auga, recollida do lixo e saneamento unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei xeral tributaria. O importe impagado do canon da auga será requirido pola vía de contrinximento pola consellería competente en materia de facenda da Xunta de Galicia. En Riveira, a 14 de novembro de 2014. O alcalde Asdo.: Manuel Ruiz Rivas
25/11/2014 | Administración LocalMunicipal
Ferrol
Facenda e Patrimonio
Notificación de resolución para tomar posesión dunha vivenda de propiedade municipal

NEGOCIADO DE PATRIMONIO EDICTO Por resolución do concelleiro delegado de Economía, Facenda e RR. HH. acordouse a recuperación da vivenda de propiedade municipal situada na rúa Ortigueira, número 2-1.º esquerda. Nos termos do artigo 59.5 da lei 30/1992 deréxime xurídico das Administracións Públicas e do procedemento administrativo común procede a notificación mediante publicación. A resolución di: “1.º Tomar posesión da vivenda na rúa Ortigueira, 2, 1.º esquerda, habida conta do falecemento da súa inquilina, o que determina a extinción do contrato, sen que conste persoa algunha que poidera optar o dereito arrendaticio.2.º Adoptar as medidas pertinentes para garantir que non se produzan por terceiros un uso non autorizado da dito inmoble, garantindo a seguridade de todolos inquilinos.” A resolución que aquí se lle notifica pon fin á vía administrativa e contra ela poderá interpoñe-lo recurso potestativo de reposición perante o órgano que a ditou, dentro do prazo dun mes, contado a partir do día seguinte ó da súa notificación. Todo iso de conformidade co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro (BOE 14-01-1999). Sen prexuízo da posibilidade de interpoñer directamente o recurso contencioso-administrativo perante o Xulgado do Contencioso-Administrativo, dentro do prazo de dous meses contados a partir do día seguinte ó da notificación desta resolución e na forma prevista no art.45 da Lei 29/1998, do 13 de xullo, reguladora da xurisdicción contencioso-administrativa (BOE 14-07-1998). Non obstante, poderá utilizar calquera outro que considere conveniente. Ferrol, 14 de novembro de 2014. O concelleiro delegado de Economía, Facenda e RR. HH. Alejandro Langtry Caínzos
25/11/2014 | Administración LocalMunicipal
Oleiros
Secretaría Xeral
Anuncio baixas de oficio de menores da 76/14 á 90/14

Por delegación de funcións a 1ª Teniente do Alcalde delegada de Interior, Doña Maria Catharina Vlase Frutuoso, conforme o procedemento do artigo 72 do regulamento de Poboación e Demarcación Territorial das Entidades Locais, no Departamento de Estatística estanse instruindo os expedientes de baixas de oficio no Padrón Municipal de Habitantes de persoas menores de idade realacionadas na lista que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e do procedemento administrativo común, a publicación do presente anuncio co fin de que no prazo de quince días, contados dende o seguinte a súa publicación, os representantes legais dos interesados nos procedementos poidan comparecer no Departamento de Estatística, sito na Praza de Galicia, 1 (15173 Oleiros), para o seu coñecemento e constancia do contido integro do expediente que se indica e, no seu caso, formular as alegacións e xustificacións que se estimen oportunas o interponer os recursos procedentes. O que se notifica, para xeral coñecemento e ós efectos de continuar a tramitación dos expedientes de baixa no padrón municipal de habitantes, o 7 de novembro do dous mil catorce. O alcalde Por delegación de sinatura Decreto nº. 560/2012 Maria Catharina Vlase Frutuoso
25/11/2014 | Administración LocalMunicipal
Neda
Exposición pública modificación Ordenanza 3.-ICIO e nova Ordenanza 20-Axuda no fogar

O Pleno da Corporación municipal, na sesión ordinaria do día 20 de novembro de 2014, adoptou o seguinte acordo, sobre ordenanzas fiscais: Primeiro.-Aprobar provisionalmente a modificación da Ordenanza Fiscal nº 3, reguladora do Imposto sobre Construccións, Instalacións e Obras e a nova redacción dada a Ordenanza Fiscal nº 20.-Reguladora da Taxa de Axuda no Fogar. Segundo.- Acordar, consonte co disposto no artigo 17.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, a exposición ó público destas modificacións e imposicións polo prazo de trinta días, ós efectos de reclamacións, mediante anuncios que se deberán insertar no Boletín Oficial da Provincia, así como no taboleiro de anuncios da corporación. Terceiro.-Acordar, así mesmo, a elevación a definitivo de forma automática do acordo provisional, no caso de que non se presentasen reclamacións, e, finalmente proceder a publicación do acordo definitivo que proceda e da nova redacción das Ordenanzas Fiscais correspondentes”. Vila de Neda, 21 de novembro de 2014. O ALCALDE-PRESIDENTE, José Ignacio Cabezón Lorenzo.
25/11/2014 | Administración LocalMunicipal
Mugardos
Emprazamento de procedemento ordinario 345/2014. Recurso interposto por Sogama contra resolución do Concello de Mugardos de data 22.08.2014 sobre xestión de residuos municipais

ANUNCIO EMPRAZAMENTO DE PROCEDEMENTO ORDINARIO 345/2014 Faise público para os efectos previstos no artigo 49 da Lei 29/1998, do 13 de xullo, de xurisdición contencioso-administrativa, e artigo 59 da Lei 30/1992, do 26 de novembro, que ante o Xulgado do Contencioso-Administrativo n.º 1 de Ferrol, D. SOGAMA interpuxo recurso contencioso-administrativo contra a “resolución do Concello de Mugardos de data 22.08.2014 sobre xestión residuos municipais”. Polo exposto emprázase a todo o que fose interesado no procedemento para que poida comparecer e persoarse no prazo de nove (9) días ante o Xulgado do Contencioso-Administrativo Único de Ferrol, rúa Coruña, n.º 55, 2.ª planta, 15402 Ferrol. Mugardos, 18 de novembro de 2014. O ALCALDE Asdo.: XOSÉ FERNÁNDEZ BARCIA
25/11/2014 | Administración LocalMunicipal
Oza-Cesuras
Información pública da aprobación inicial do presuposto xeral e plantilla de persoal para o exercizo 2015 do Concello de Oza-Cesuras

Información pública da aprobación inicial do Presuposto Xeral e plantilla de persoal para o exercicio 2015 do Concello de Oza-Cesuras. ACORDO: Comisión Xestora, sesión do 21/11/2014. NATURALEZA: Aprobación inicial a efectos de reclamacións e alegacións. PRAZO: 15 días. EFECTOS: De non presentarse reclamacións, considerarase definitivamente aprobado. REGULACIÓN LEGAL: - RD Lex.2/2004, de 5 de marzo (art.169). - RD 500/1990, de 20 de abril (art.20). Oza - Cesuras, 21 de novembro de 2014. O Presidente da Comisión Xestora, O Secretario, José Pablo González Cacheiro. José Carmelo Sánchez Presedo O Vicesecretario Celestino J. Amigo Liñares
25/11/2014 | Administración LocalMunicipal
Sanxenxo
Urbanismo expedientes

Tendo en conta a condición de interesada no expediente n° 14.001-0, que está a tramitar o Departamento de Urbanismo do Concello de Sanxenxo, e ante a imposibilidade de practicar a notificación a Dª. Candida Josefa Chayeb Amaadour no seu domicilio coñecido da cidade de Santiago de Compostela, da Resolución da Alcaldesa do Concello de Sanxenxo ditada o 1 de agosto de 2014, procédese á súa notificación, ó abeiro do disposto no art.59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, mediante a súa publicación no Boletín Oficial da provincia da Coruña, e no taboleiro de anuncio do Concello de Santiago de Compostela. O texto literal da parte dispositiva da Resolución, que non ten carácter definitivo e non é susceptible de recurso, é o seguinte: “PRIMEIRO: Ratificar a Resolución da Presidencia da Xerencia Municipal de Urbanismo do Concello de Sanxenxo ditada o 3 de febreiro de 2014, na que se acordou incoar expediente de reposición da legalidade urbanística pola execución sen licenza dunha piscina en lugar Fonte de Ons n° 4 - A Revolta - Noalla - Sanxenxo, finca con referencia catastral n° 00701500NG 19G0001YP SEGUNDO.- Dirixir o expediente fronte á mercantil Inproin Galicia S. L. e fronte á totalidade dos titulares rexistrais dos locais e pisos do edificio sito nesa dirección, do que a citada piscina constitúe elemento común. TERCEIRO.- Conceder ós interesados un trámite de audiencia por prazo de 10 días, no que se pon o expediente de manifesto, o cál, poderá ser consultado nas dependencias do Servizo de Urbanismo do Concello de Sanxenxo, sito en rúa Consistorio n° 4 - Sanxenxo, terceiro andar, e no que poderán formular as alegación e presentar os documentos que ó seu dereito conveñan. CUARTO.- Requirir ó servizo técnico municipal a elaboración dun informe técnico facendo constar se as actuacións que motivaron a incoación deste expediente son ou non legalizables. Todo salvo o dereito de propiedade e sen prexuízo de terceiros”. En Sanxenxo, a 3 de novembro de 2014. A Alcaldesa do Concello de Sanxenxo. Sinaita Span Cicuendez.